CELEX: 62009CA0424
Language: et
Date: 2011-04-05 00:00:00
Title: Kohtuasi C-424/09: Euroopa Kohtu (suurkoda) 5. aprilli 2011 . aasta otsus (Symvoulio tis Epikrateiase (Kreeka) eelotsusetaotlus) — Christina Ioanni Toki versus Ypourgos Ethnikis paideias kai Thriskevmaton (Direktiiv 89/48/EMÜ — Artikli 3 esimese lõigu punktid a ja b — Kõrgharidusdiplomite tunnustamine — Keskkonnainsener — Tegevuse käsitamine reguleeritud kutsealana — Kohaldamisele kuuluv tunnustamismehhanism — Mõiste „erialane töökogemus” )

21.5.2011   
            
            
               ET
            
            
               Euroopa Liidu Teataja
            
            
               C 152/6
            
         Euroopa Kohtu (suurkoda) 5. aprilli 2011. aasta otsus (Symvoulio tis Epikrateiase (Kreeka) eelotsusetaotlus) — Christina Ioanni Toki versus Ypourgos Ethnikis paideias kai Thriskevmaton
   (Kohtuasi C-424/09) (1)
   
   (Direktiiv 89/48/EMÜ - Artikli 3 esimese lõigu punktid a ja b - Kõrgharidusdiplomite tunnustamine - Keskkonnainsener - Tegevuse käsitamine reguleeritud kutsealana - Kohaldamisele kuuluv tunnustamismehhanism - Mõiste „erialane töökogemus”)
   2011/C 152/09
   Kohtumenetluse keel: kreeka
   
      Eelotsusetaotluse esitanud kohus
   
   Symvoulio tis Epikrateias
   
      Põhikohtuasja pooled
   
   
      Hageja: Christina Ioanni Toki
   
      Kostja: Ypourgos Ethnikis paideias kai Thriskevmaton
   
      Ese
   
   Eelotsusetaotlus — Symvoulio tis Epikrateias — Nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (EÜT L 19, lk 16; ELT eriväljaanne 05/01, lk 337) artikli 4 lõike 1 punkti b tõlgendamine — Euroopa Parlamendi ja nõukogu 14. mai 2001. aasta direktiivi 2001/19/EÜ, millega muudetakse nõukogu direktiive 89/48/EMÜ ja 92/51/EMÜ kutsekvalifikatsiooni tunnustamise üldsüsteemi kohta ja nõukogu direktiive 77/452/EMÜ, 77/453/EMÜ, 78/686/EMÜ, 78/687/EMÜ, 78/1026/EMÜ, 78/1027/EMÜ, 80/154/EMÜ, 80/155/EMÜ, 85/384/EMÜ, 85/432/EMÜ, 85/433/EMÜ ja 93/16/EMÜ, mis käsitlevad üldõdede, hambaarstide, veterinaaride, ämmaemandate, arhitektide, farmatseutide ja arstide kutsealasid (EÜT L 206, lk 1; ELT eriväljaanne 05/04, lk 138), artikli 1 lõike 3 tõlgendamine — Reguleeritud kutsealal tegutsema hakkamine või tegutsemine samadel tingimustel, mis kehtivad selle riigi oma kodanike suhtes — Keskkonnainseneri kutseala — Mõiste „töökogemus”
   
      Resolutsioon
   
   
               1.
            
            
               Nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe läbimisel antavate kõrgharidusdiplomite tunnustamise üldsüsteemi kohta (muudetud Euroopa Parlamendi ja nõukogu 14. mai 2001. aasta direktiiviga 2001/19/EÜ) artikli 3 esimese lõigu punkti b tuleb tõlgendada nii, et selles ette nähtud tunnustamismehhanism on kohaldatav juhul, kui asjaomane kutseala kuulub päritoluliikmesriigis sama direktiivi artikli 1 punkti d teise lõigu kohaldamisalasse, olenemata küsimusest, kas huvitatud isik on asjaomase ühenduse või organisatsiooni täieõiguslik liige või mitte.
            
         
               2.
            
            
               Selleks et niisuguse isiku erialast töökogemust, kes taotleb luba tegutseda vastuvõtvas liikmesriigis reguleeritud kutsealal, saaks direktiivi 89/48 (muudetud direktiiviga 2001/19) artikli 3 esimese lõigu punkti b alusel arvesse võtta, peab see vastama kolmele järgmisele tingimusele:
               
                           —
                        
                        
                           asjaomane töökogemus peab seisnema vähemalt kaheaastases täistööajaga töötamises eelmise kümne aasta jooksul;
                        
                     
                           —
                        
                        
                           kõnealune töö peab päritoluliikmesriigis olema seisnenud püsivas ja regulaarses tegelemises teatava hulga asjaomasele kutsealale iseloomulike kutsealaste tegevustega, ilma et oleks vajalik kõigi nende tegevuste kaetus, ja
                        
                     
                           —
                        
                        
                           kõnealune kutseala peab nii, nagu sellel päritoluliikmesriigis tavaliselt tegutsetakse, olema tegevuste osas, mida see hõlmab, võrdväärne kutsealaga, millel tegutsemise luba vastuvõtvas liikmesriigis taotletakse.
                        
                     
         
      (1)  ELT C 24, 30.1.2010.